Diari Oficial de la Generalitat Valenciana


Sumari del DOGV 7320, del 18-07-2014 (2014/6270)

Notificació de la sentència dictada en el procediment de divorci contenciós número 1633/2012.
---------------------------------------------------------------------------------------------

### Dades del document

Número de DOGV
:   7320

Data del DOGV
:   18-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6270


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 1633/2012. [2014/6270]  
Assumpte civil 001633/2012  
Pedro Moya Donate, secretari del Jutjat de Primera Instància número 7 de Castelló de la Plana.  
En el juí a què es fa referència, s'ha dictat la resolució l'encapçalament i la part dispositiva de la qual són els següents:  
«Sentència número 000513/2014  
Castelló de la Plana, 17 de juny de 2014  
José Luis Conde-Pumpido García, magistrat jutge de Primera Instància número 7 de Castelló de la Plana, he vist estes actuacions de juí de divorci número 1633/2012, promogudes a instàncies de Martina Miralles Prats, representada per la procuradora senyora Carrilero Balado i defesa per la lletrada senyora Barreda Marzá, contra Johnny Maroto Meléndez, en rebel·lia, i en les quals ha sigut part el ministeri fiscal.  
  
Dispositiva  
Estime la demanda formulada per la procuradora senyora Carrilero Balado, en nom i representació de Martina Miralles Prats, contra Johnny Maroto Meléndez; declare dissolt per divorci el matrimoni dels litigants indicats, amb tots els efectes legals, i adopte les mesures següents:  
  
1. S'atribuïx a la mare la guarda i custòdia i l'exercici exclusiu de la pàtria potestat respecte de la filla menor dels litigants, C. M.  
2. No s'establix cap règim de visites entre el pare i la filla.  
3. Es prohibix al pare que puga traure la filla del territori nacional sense autorització judicial expressa.  
4. El pare abonarà, en concepte de pensió d'aliments per a la seua filla, la suma de 180 euros mensuals, que haurà d'ingressar dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus al consum.  
5. Els gastos extraordinaris necessaris que genere la filla seran abonats per ambdós progenitors a mitges.  
Tot això sense fer un pronunciament exprés de condemna a costes.  
  
Notifiqueu esta resolució a les parts, i feu-los saber que en contra es pot interposar un recurs d'apel·lació en el termini de 20 dies.  
  
Per a la notificació al demandat rebel, en parador desconegut, publiqueu edictes en el tauler d'anuncis d'este jutjat i en el Diari Oficial de la Comunitat Valenciana.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este jutjat, i no es podrà admetre a tràmit el recurs, si no s'ha constituït el depòsit.  
  
Una vegada que siga ferma, inscriviu-la al marge de la inscripció del matrimoni en el Registre Civil de Castelló de la Plana.  
Esta és la meua sentència, que pronuncie, mane i firme.  
Publicació. La sentència anterior ha sigut llegida i publicada pel jutge que l'ha dictada, mentres estava constituït en audiència pública, el mateix dia del seu pronunciament, davant del secretari judicial. En done fe.»  
Atés que es desconeix el domicili o residència actuals de la part demandada, s'ha disposat, de conformitat amb el que establixen els articles 156.4 i 164 de la Llei 1/2000, d'Enjudiciament Civil, publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència a Johnny Maroto Meléndez.  
  
  
Castelló de la Plana, 17 de juny de 2014.- El secretari judicial: Pedro Moya Donate.